Projekts

**Ministru kabineta noteikumu projekta
“Grozījumi Ministru kabineta 2014.gada 8.aprīļa noteikumos Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts izstrādāts pamatojoties uz Saeimā 2015.gada 23.aprīlī pieņemtā likuma “Grozījumi Mikrouzņēmumu nodokļa likumā”, kas stājies spēkā 2015.gada 13.maijā, 4. un 8.pantā ietvertajiem grozījumiem |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mikrouzņēmumu nodokļa maksātāji patstāvīgi sastāda mikrouzņēmumu nodokļa deklarāciju, kuras formu apstiprina Ministru kabineta 2014.gada 8.aprīļa noteikumi Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību”.2015.gada 23.aprīlī Saeimā pieņemts likums “Grozījumi Mikrouzņēmumu nodokļa likumā”, kas stājas spēkā 2015.gada 13.maijā, saskaņā ar kuru Mikrouzņēmumu nodokļa likuma (turpmāk – Likums) 6.panta 1.1daļā noteikts, ka:1. sākot ar 2015.gada 1.janvāri mikrouzņēmumu nodokļa likme mikrouzņēmuma apgrozījumam no 7000,01 *euro* līdz 100 000 *euro* par mikrouzņēmuma saimnieciskās darbības pirmo, otro un trešo taksācijas gadu kopš mikrouzņēmumu nodokļa maksātāja statusa iegūšanas ir deviņi procenti;
2. sākot ar saimnieciskās darbības ceturto taksācijas gadu, kopš mikrouzņēmumu nodokļa maksātāja statusa iegūšanas mikrouzņēmumu nodokļa likme mikrouzņēmuma apgrozījumam no 7000,01 *euro* līdz 100 000 *euro* ir 12 procenti.

Saskaņā ar Likuma pārejas noteikumu 13.punktu, mikrouzņēmumu nodokļa maksātājiem, kas ir ieguvuši mikrouzņēmumu nodokļa maksātāja statusu līdz 2014.gada 31.decembrim, šā likuma 6.panta 1.1daļā noteiktais triju gadu termiņš tiek skaitīts, sākot ar 2015.gada 1.janvāri. Tādējādi mikrouzņēmumu nodokļa likme deviņi procenti ir piemērojama ar 2015.gada 1.janvāri arī mikrouzņēmuma apgrozījumam no 7000,01 *euro* līdz 100 000 *euro*, kā arī tiesības to piemērot ir visiem mikrouzņēmumu nodokļa maksātājiem līdz 2017.gada 31.decembrim. Ņemot vērā veiktos grozījumus Likumā un to, ka Likums nosaka citu mikrouzņēmumu apgrozījumam no 7000,01 *euro* līdz 100 000 *euro* piemērojamo nodokļa likmi ar 2015.gada 1.janvāri, tad šobrīd Ministru kabineta 2014.gada 8.aprīļa noteikumu Nr.190 “Noteikumi par mikrouzņēmumu nodokļa deklarāciju un tās aizpildīšanas kārtību” (turpmāk – Ministru kabineta 2014.gada 8.aprīļa noteikumi Nr.190) normas neatbilst Likuma normām, tai skaitā mikrouzņēmumu nodokļa deklarāciju, ko mikrouzņēmumu nodokļa maksātājs sniedz vienu reizi ceturksnī, nevar iesniegt atbilstoši Likumā noteiktajam. Noteikumu projekta mērķis ir saskaņot mikrouzņēmumu nodokļa deklarācijas veidlapas un tās aizpildīšanas kārtību atbilstoši Likumā noteiktajam.Lai nodrošinātu Likuma 6.panta 1.1daļā noteikto, ka,sākot ar 2015.gada 1.janvāri mikrouzņēmumu nodokļa likme mikrouzņēmuma apgrozījumam no 7000,01 *euro* līdz 100 000 *euro* par mikrouzņēmuma saimnieciskās darbības pirmo, otro un trešo taksācijas gadu kopš mikrouzņēmumu nodokļa maksātāja statusa iegūšanas ir deviņi procenti, ir vienkāršota mikrouzņēmumu nodokļa deklarācijas aizpildīšanas kārtība, nosakot, ka šīs deklarācijas 5.rindā nodokļa maksātājs norāda mikrouzņēmuma ceturkšņa apgrozījumu, kas no gada sākuma nepārsniedz Mikrouzņēmumu nodokļa likuma 1.panta 1.punkta "b" apakšpunktā noteikto kritēriju – 100 000 *euro*, vai ceturkšņa apgrozījumu, ja apgrozījuma kopsumma no gada sākuma pārsniedz 100 000 *euro* un nodokļa maksātājs piemēro Likuma 6. panta 3.1daļu. Attiecīgi ir svītrots Ministru kabineta 2014.gada 8.aprīļa noteikumu Nr.190 7.1punkts, kurš noteica mikrouzņēmumu nodokļa deklarācijas 5.1rindā norādīt mikrouzņēmuma apgrozījumu no 7000,01 *euro* līdz 100 000 *euro*, un 17.1punkts, kurš noteica mikrouzņēmuma apgrozījumu no 7000,01 *euro* līdz 100 000 *euro* piemērot Likuma 6.panta 1.1daļā noteikto mikrouzņēmumu nodokļa likmi, kā arī visā Ministru kabineta 2014.gada 8.aprīļa noteikumu Nr.190 tekstā ir svītrotas atsauces uz 5.1 un 8.1punktu.Ievērojot minēto mikrouzņēmumu nodokļa deklarācijas veidlapa izteikta jaunā redakcijā |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību unadministratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mikrouzņēmumu nodokļa maksātājiMikrouzņēmumu nodokļa maksātāju skaits uz 2015.gada 1.jūniju – 44 012 |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, jo mikrouzņēmumu nodokļa deklarācijas veidlapa atbilst veidlapai, kuru mikrouzņēmumu nodokļa maksātāji sniedza 2014.taksācijas gadā |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Finanšu ministrijas mājas lapā. |
| 2. | Sabiedrības līdzdalība projekta izstrādē |  Sabiedrībai ir iespēja izteikt viedokli par Finanšu ministrijas mājas lapā ievietoto noteikumu projektu. |
| 3. | Sabiedrības līdzdalības rezultāti | Priekšlikumi un iebildumi nav saņemti. |
| 4. | Cita informācija |  Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Normatīvā akta izpildi nodrošinās Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Anotācijas III, IV un V sadaļa – projekts šīs jomas neskar.

Finanšu ministrs J.Reirs

Vīza:

Valsts sekretāre B.Bāne

25.06.2015 9:26

788

Inese Riekstiņa

Valsts ieņēmumu dienesta

Nodokļu pārvaldes Fizisko personu

tiešo nodokļu metodikas daļas

Pirmās nodaļas galvenā nodokļu inspektore

67121816, fakss 67122947

Inese.Riekstina@vid.gov.lv